**Les seixanta-set paraules**

“Definitivament m’he enamorat, però no d’algú qualsevol, sinó de tu. Cada moment, cada instant que hem viscut junts, ha valgut la pena. Certament, m’he quedat purament meravellada de tu, i saps què, que no deixaré de pensar en tu i recolzar-te i valorar-te. I pots estar ben segur, que mai deixaré de lluitar per tu per molt que em donis l’esquena, perquè, sincerament, vals molt la pena”.

-Una nota, una profunda i estranya nota. Qui s’havia pogut enamorar de mi? Si jo no parlava amb ningú, sempre estava aïllat de la societat. Em despertava i casa meva estava buida, anava cap a l’institut sense cap company, tornava encara més sol del que ja havia vingut. Endemés, em passava la tarda tancat a l’habitació pensant en una sola cosa, quan acabaria d’una vegada aquella tortura, en altres paraules, quan per fi podria deixar de viure.

Aquest sentiment cada vegada anava ocupant un espai més gran en el meu interior. Però aquell missatge, aquelles seixanta-set paraules, perquè sí, les vaig comptar, van fer sorgir en mi una mica d’esperança. Tenia una cuqueta dins la panxa, neguitosa per saber qui m’havia escrit, el que ara, avui en dia, considero la meva llum al final del túnel. Per aquest mateix motiu, estic aquí amb tots vosaltres, perquè sapigueu que tots valeu molt la pena i tal i com diu el títol d’aquella magnífica pel·lícula “La vita è bella” i, ja que ens hem posat a dir tòpics, viviu cada moment com si fos l´últim, ja que, realment, la vida m’ho ha ensenyat així, passa ràpid i quan menys t’he n’adonis se t’haurà escapat el tren i, llavors sí que serà massa tard pujar-hi –d’aquesta contundent, però del tot efectiva manera, vaig acabar la xerrada a aquell grup de joves que, en un principi mostraven una mirada perduda, ara un pèl més encaminada cap al bon camí. Els havia explicat la meva història, els havia parlat d’un tema que en moltes llars, fins i tot avui dia, és tabú. Però va ser en aquell instant que aquells ulls color avellana em van mirar fixament, tot preguntant:

-Vas saber mai qui t’havia escrit la nota?

Amb un somrís vaig contestar:

-No, no ho vaig saber mai, però amb el temps vaig caure-hi, la vida havia estat la responsable d’aquelles seixanta-set paraules tan commovedores.

D’aquesta manera, vaig poder mostrar a tots aquells adolescents, propensos al suïcidi o que havien passat per una situació similar, a entendre la vida com el regal més bell i meravellós que ningú els podia oferir. I a tu, persona responsable d’escriure aquella nota, que sàpigues que t’estaré eternament agraït, no només per salvar la meva vida, sinó també, per ajudar-me a salvar la de molts altres.